
Metković, 13. studenog 2026.godine

	NACRT PRIJEDLOGA PLANA UPRAVLJANJA DESTINACIJOM METKOVIĆ 2026.-2029.


POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU


	RAZLOZI DONOŠENJA 
AKTA
	Plan upravljanja destinacijom Metković temeljni je planski dokument kojim se usmjerava razvoj turizma na području Grada Metkovića u srednjoročnom razdoblju, u skladu s načelima održivog razvoja, integriranog upravljanja destinacijom i važećim strateškim, prostornim i sektorskim dokumentima. Njegova je svrha osigurati uravnotežen odnos između turističkog razvoja, očuvanja prostora i resursa te kvalitete života lokalne zajednice, uz istodobno unaprjeđenje iskustva posjetitelja. Sukladno Pravilniku o metodologiji izrade plana upravljanja destinacijom (NN 112/24) koji je izrađen na temelju Zakona o turizmu (NN 156/23) napisan je nacrt prijedloga Plana upravljanja destinacijom Metković 2026.-2029.
Opće smjernice Ministarstva turizma i sporta za izradu Plana upravljanja destinacijom navode da je javno savjetovanje neophodno jer se Planom utječe na interese građana i pravnih osoba. Savjetovanje se provodi sukladno članku 11. Zakona o pravu na pristup informacijama (NN 25/13, 85/15 i 69/22). Plan upravljanja polazi od analize stvarnog stanja destinacije, prepoznaje njezine razvojne potencijale i ograničenja te definira razvojni smjer, mjere, aktivnosti i projekte koji doprinose dugoročno održivom razvoju turizma. Dokument je izrađen kao operativna i strateška podloga za donošenje odluka svih dionika uključenih u sustav upravljanja turizmom na lokalnoj razini.


	CILJEVI PROVOĐENJA SAVJETOVANJA
	
Cilj provođenja savjetovanja je upoznati javnost s nacrtom prijedloga Plana upravljanja destinacijom Metković u razdoblju od 2026. do 2029. godine te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u dokument.

	
	


	ROK ZA PODNOŠENJE MIŠLJENJA, PRIMJEDBI I PRIJEDLOGA
	13. studenog 2026. godine – 3. prosinca 2026. godine

	
	

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA
	Pisane primjedbe na nacrt prijedloga Plana dostavljaju se na zadanom obrascu (koji se nalazi u prilogu) i to elektroničkom poštom na e-mail: info@tzmetkovic.hr ili osobno u ured Turističke zajednice Grada Metkovića na adresi Ante Starčevića 3, 20350 Metković s naznakom ˝Javno savjetovanje –Nacrt prijedloga Plana upravljanja destinacijom Metković 2026.-2029.“


	
Sukladno odredbama članka 11. Zakona o pravu na pristup informacijama („NN“, broj: 25/13, 85/15 i 69/22) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću.





  Direktorica Turističke zajednice 
Grada Metkovića

Magdalena Medar-Ujdur, dipl. tur. kom., v.r.

